text: জবিতে তৃতীয় সঙ্গীত উৎসব শুরু - EDUICON - Edu Icon
  জগন্নাথ বিশ্ববিদ্যালয়ের (জবি) সঙ্গীত বিভাগের আয়োজনে দু'দিন ব্যাপী 'সঙ্গীত উৎসব-২০১৯' শুরু হয়েছে। বিশ্ববিদ্যালয় অঙ্গনকে সাংস্কৃতিক বলয়ে আবদ্ধ করতে, সঙ্গীত প্রেমীদের মিলনমেলায় পরিণত করার লক্ষ্যে তৃতীয় বারের মতো আয়োজিত হচ্ছে এই উৎসব।
  Account Benefitবুধবার (২০ মার্চ) সকাল ১০টায় বিশ্ববিদ্যালয়ের বিজ্ঞান অনুষদে সঙ্গীত উৎসবটি শুরু হয়েছে। এই আয়োজনে সঙ্গীত পরিবেশন করবেন বিশিষ্ট রবীন্দ্র সঙ্গীত শিল্পী রেজওয়ানা চৌধুরী বন্যা, সুবীর নন্দী, তপন চৌধুরী, ফেরদৌস আরাসহ বরেণ্য সঙ্গীত শিল্পীরা। এছাড়াও ভারত ও জার্মান থেকে নৃত্যগোষ্ঠী এবং শাস্ত্রীয় সঙ্গীতের বিশিষ্ট শিল্পীরা সঙ্গীত পরিবেশন করবেন।
  জগন্নাথ বিশ্ববিদ্যালয়ের সঙ্গীত বিভা‌গের চেয়ারম্যান ও সহকারী অধ্যাপক অনিমা রায় বলেন, 'পুরান ঢাকার এই অঞ্চলটিকে সাংস্কৃতিক বলয়ে একটি মিলনমেলা করার একটি ক্ষুদ্র প্রচেষ্টা এটি। যাদের গান আমাদের অনুপ্রেরণা দেয়, পথ দেখায় সেই সব শিল্পীদের আমরা সমবেত করার চেষ্টা করেছি। আমাদের বিশ্ববিদ্যালয়ের শিক্ষার্থীরা ও শিক্ষকরা গাইবে। সবাইকে আমন্ত্রণ জানানো হয়েছে এবং উৎসবের পৃষ্ঠপোষকতায় যারা রয়েছেন তারাও সম্মতি জানিয়েছেন।'
  উৎসবের প্রথম দি‌ন সন্ধ্যা ৭টায় বিশ্ববিদ্যালয়টির সঙ্গীত বিভাগের পরিবেশনায় পরিবেশিত হবে রবীন্দ্রনাথের নৃত্যনাট্য চিত্রাঙ্গদা। এতে সঙ্গীত পরিচালনা কর‌বেন বিভাগের চেয়ারম্যান ও সহকারী অধ্যাপক অনিমা রায় এবং নৃত্য পরিচালনা করবেন ওয়ার্দা রিহাব।
  উৎসবের শেষে শিক্ষার্থীদের যাতায়াত ব্যবস্থার কথা মাথায় রেখে রাত ৮ টা ৩০ এবং রাত ১০ টায় বিশেষ রুটের বাসের ব্যবস্থা করা হবে।